Αναβάθμιση υφιστάμενων κτιρίων γραφείων σε κτίρια σχεδόν μηδενικής ενεργειακής κατανάλωσης (nZEB), η περίπτωση του κτιρίου πολεοδομίας Θεσσαλονίκης
Creators: name: Βατάλη, Άννα Νικολάου
Publisher: name: Aristotle University of Thessaloniki
Year: 2024
Subjects: Κτίριο σχεδόν μηδενικής ενεργειακής κατανάλωσης (nZEB)
Παθητικά συστήματα
Αναβάθμιση υφιστάμενου κτιρίου
Ενεργειακή απόδοση
Κτίρια γραφείων
Nearly zero energy buildings (nZEBS)
Passive techniques
Energy upgrade of existing building
Energy efficiency
Office buildings

description: Η κατανάλωση ενέργειας στον κατασκευαστικό τομέα κυμαίνεται μεταξύ 30 – 40% της παγκόσμιας κατανάλωσης και χρησιμοποιείται κυρίως για θέρμανση, αερισμό και κλιματισμό, επιτυγχάνοντας συνθήκες άνεσης εντός των κτιρίων. Ήδη στην Ευρώπη είναι υποχρεωτική η κατασκευή νέων κτιρίων σχεδόν μηδενικής ενεργειακής κατανάλωσης (nZEB), αλλά και η αναβάθμιση υφιστάμενων κτιρίων σε (nZEB). Το μεγάλο απόθεμα κτιρίων των ευρωπαϊκών πόλεων, με αυξημένες ενεργειακές απαιτήσεις, καθιστά αναγκαία τη διερεύνηση μετατροπής τους σε κτίρια σχεδόν μηδενικής ενεργειακής κατανάλωσης. Το ζήτημα αυτό εντοπίζεται σε μεγάλη έκταση και στην Ελλάδα, όπου τα κτίρια διαθέτουν αρκετά χαμηλή ενεργειακή απόδοση, δεδομένου ότι η πλειοψηφία τους κατασκευάστηκε πριν το 1980, που δεν υπήρχε υποχρέωση τοποθέτησης θερμομόνωσης. Στόχος της παρούσας διπλωματικής είναι η διερεύνηση αναβάθμισης υφιστάμενων κτιρίων του τριτογενούς τομέα και συγκεκριμένα των κτιρίων γραφείων, σε κτίρια σχεδόν μηδενικής ενεργειακής κατανάλωσης. Αντικείμενο της έρευνας αποτελεί η εφαρμογή ορισμένων παθητικών συστημάτων και η αξιολόγησή τους ως προς την μείωση των απαιτήσεων θέρμανσης και ψύξης των υφιστάμενων κτιρίων. Σε ένα υφιστάμενο κτίριο γραφείων στον πυκνοδομημένο ιστό της Θεσσαλονίκης, συγκεκριμένα το κτίριο πολεοδομίας της Θεσσαλονίκης, και μέσω της εγκατάστασης διαφόρων παθητικών συστημάτων, εξετάζεται η συμβολή τους στην ενεργειακή απόδοση του κτιρίου. Αποτυπώνονται όλες οι παράμετροι που επηρεάζουν την απόδοση των παθητικών συστημάτων, όπως η σκίαση των όμορων κτιρίων, ο υπάρχον προσανατολισμός των όψεων και τα κλιματικά δεδομένα της περιοχής. Επιδιώκεται η μέγιστη εφικτή μείωση των απαιτήσεων θέρμανσης και ψύξης, αρχικά με την εφαρμογή παθητικών συστημάτων και έπειτα με την αναβάθμιση των μηχανολογικών συστημάτων. Για την επίτευξη μηδενικής κατανάλωσης απαραίτητη προϋπόθεση είναι ο κατάλληλος συνδυασμός παθητικών και μηχανικών συστημάτων ταυτόχρονα με την ενσωμάτωση συστημάτων ΑΠΕ. Μέσω της έρευνας επιδιώκεται μια συνολική προσέγγιση του αντικειμένου με την αξιολόγηση των επεμβάσεων τόσο από ενεργειακής σκοπιάς σε συνδυασμό με τις απαιτήσεις της χρήσης και τα κλιματικά δεδομένα της περιοχής, όσο και από αρχιτεκτονικής διάρθρωσης αναλογικά με την χρήση.
description: The energy consumption in the construction sector represents 30 - 40% of global consumption and is mainly used for heating, ventilation, and air conditioning to achieve thermal comfort within buildings. In Europe, the construction of nearly zero-energy buildings (nZEB) and the retrofitting of existing buildings to nZEB standards are already mandatory. The significant stock of buildings in European cities with increased energy demands makes it necessary to explore their conversion into nearly zero-energy buildings. This issue is also significant in Greece, given that the majority of buildings were constructed before 1980, when insulation requirements were not in place, resulting in poor energy performance. The aim of this thesis is to investigate the upgrade of existing office buildings, into nearly zero-energy buildings. The research focuses on the application of certain passive techniques and evaluates their contribution to the energy performance of the building. All parameters affecting the performance of passive systems are documented such as shading from neighbouring buildings, the existing orientation of facades, and the climate conditions of the area. The goal is to achieve the maximum feasible reduction in heating and cooling requirements, initially through the implementation of passive techniques and then through the upgrade of mechanical systems. Achieving zero energy consumption requires the appropriate combination of passive and mechanical systems, along with the integration of renewable energy systems. Through this research, a comprehensive approach to the subject is pursued, evaluating interventions from both an energy perspective in conjunction with usage requirements and the climatic conditions of the region, as well as from an architectural perspective in relation to usage.